1938 йылда балетмейстр Фәйзи Ғәскәров башланғысы менән Башҡорт дәүләт бейеү ансамбленә нигеҙ һалына. 1991 йылдарҙа Стәрлетамаҡта Хәлил Әнүәр улы Ишбирҙин етәкселегендә Бейеү театры, ошо уҡ йылда Нефтекама ҡалаһында Р. М. Саттаров етәкселегендә Сәфәр йыр һәм бейеү ансамбле, Өфө ҡалаһында Г. В. Анищенко етәкселегендә Мираҫ халыҡ бейеүҙәре ансамблдәре барлыҡҡа килә.